hotchpotch/miracl-hf-unified huggingface dataset:
नूरी
नूरी यश चोपड़ा द्वारा निर्मित 1979 की एक भारतीय हिंदी प्रेमकहानी फ़िल्म है, और मनमोहन कृष्ण द्वारा निर्देशित की गई है; निर्देशक के रूप में यह उनकी एकमात्र फिल्म है। फिल्म में फ़ारुख़ शेख़, पूनम ढिल्लों, मदन पुरी और इफ़्तेख़ार मुख्य भूमिका में है । फिल्म का संगीत खय्याम ने और बोल जाँनिसार अख्तर के है।
यह फिल्म "सुपर-हिट" रही थी और 1979 में भारतीय बॉक्स ऑफिस पर सातवीं सबसे अधिक कमाई वाली फिल्म थी। यह चीन में भी एक विदेशी सफल फिल्म के रूप में रही थी, जहां इसे 1981 में प्रदर्शित किया गया था, और उस समय चीन में सबसे सफल भारतीय फिल्मों "आवारा" और "कारवां" में से एक बन गई।
नूरी (पूनम ढिल्लों) भदरवाह घाटी में उसके पिता, गुलाम नबी (इफ़्तेख़ार) और उसके कुत्ते खैरू के साथ रहती है। वहां उसका एक प्रेमी यूसुफ (फ़ारुख़ शेख़) है, वे दोनों शादी करने का फैसला करते है, शादी की तारीख निकल जाती है और तैयारी शुरू हो जाती है। लेकिन भाग्य में कुछ और ही था। एक अन्य ग्रामीण, बशीर खान (भरत कपूर) नूरी को पसंद करता है और नूरी के पिता के पास जाता है, और नूरीका हाथ मांगता है जिसके लिए गुलाम नबी मना कर देता है। गुस्से में बशीर खान तब गुलाम नबी की हत्या का इंतजाम अपने आदमियों के जरिए उस पर पेड़ गिरा कर करता है। शादी कुछ समय के लिये निलंबित कर दिया जाता है, और कुछ महीने बाद जब शादी की तैयारी पुन: चल हो जाती है, शादी से कुछ दिन पहले, बशीर खान, जो कि यूसुफ का मालिक है, उसे शहर से बाहर कुछ काम के लिये भेजता है। जबकि यूसुफ शहर से बाहर है, बशीर खान नूरी के घर पर जाता है और उसके साथ बलात्कार करता है। नूरी आत्महत्या कर लेती है और यूसुफ को पता चलता है कि यह सब बशीर का किया हुआ है, इसलिए वह उसे मारने के लिए उसके पीछे भागता है, उसके पीछे खैरू भी भागता है। वहा उनके बीच हाथा-पाई होती हैं और यूसुफ को बशीर द्वारा गोली मार दी जाती है। जैसे ही बशीर वापस आता है, वहा उसे खैरू मिल जाता है, जो आखिर में बशीर को मार डालता है। यूसुफ़ गोली लगने के बाद उस जगह पर जाता है, जहाँ नूरी की मृत्यु हुई थी और उसका मृत शरीर पड़ा हुआ था। अंत में दोनों को एक दूसरे के साथ दफनाया जाता है। निम्नलिखित गीत के संगीत खय्याम द्वारा बनाये गए थे, गीत के बोल जाँनिसार अख्तर, नक्श लायलपुरी और मजरूह सुल्तानपुरी ने लिखे थे।
हरेन्द्र मिर्धा
हरेन्द्र मिर्धा एक भारतीय राजनीतिज्ञ तथा पूर्व राजस्थान विधानसभा में नागौर तथा मूंडवा से विधायक थे। वे भारतीय राष्ट्रीय कांग्रेस के राजनेता हैं।
केंड्रा लस्ट
मिशेल ऐनी मेसन (जन्म 18 सितम्बर, 1978) जिसे पेशेवर रूप से केण्ड्रा लस्ट के रूप में जाना जाता है, एक अमेरिकी पॉर्न फिल्म अभिनेत्री और निर्देशक हैं। एक वेबकैम मॉडल के रूप में शुरू करके, उन्होंने 2012 की शुरुआत में वयस्क उद्योग में प्रवेश किया। केंड्रा ने दो बार " मिल्फ परफ़ॉर्मर ऑफ़ द ईयर " के लिए एक्सबीज़ अवार्ड जीता है। उन्होंने मिस बैंगब्रोस "हॉटेस्ट मिल्फ" का खिताब जीता, जिसे 2013 में ट्विटर पर प्रशंसकों द्वारा वोट दिया गया था।
चंद्रकांत पाटिल
चंद्रकांत निंबा पाटिल मुुुक्ताईनगर के विधायक हे.महाराष्ट्र विधानसभा सदस्य हे. तथा जळगाव जिल्हा शिवसेना अध्यक्ष (२०१९ तक) थे. वे २०१४ महाराष्ट्र विधानसभा चूनावमे महाराष्ट्र के भारतीय जनता पार्टी के वरिष्ठ नेता एकनाथ खडसे के विरुद्ध चुनाव के मैदान में थे. वे खडसे के कडे प्रतीस्पर्धक हे.
चंद्रकांत पाटील शिवसेना के नेता हे. वे शिवसेना जळगाव जिल्हा अध्यक्ष रहे.२०१४ विधानसभा चुनाव. वह महारष्ट्र के वरिष्ठ नेता एकनाथ खडसेे के विरुद्ध शिवसेना की तरफसे हे
लढे मात्र विजय नाही हो सके. वे १०००० मतो से पराजित हुये.
२०१९ विधानसभा चुनाव में पाटिल बी जे पी के कद्दावर महाराष्ट्र के पूर्व कृषि मंत्री,वित्त मंत्री एकनाथ खडसे के बेटी रोहिणी खडसे विरूद्ध निर्दलीय चुनाव लढे, और रोहिणी खडसे को १९२५ मतों से हराया.
२०१४ महाराष्ट्र विधासभा चुनाव में चंद्रकांत पाटिल शिवसेना से उम्मीदवार थे.वे मुक्ताइनगर विधानसभा क्षेत्र के लिए महाराष्ट्र भारतीय जनता पार्टी के वरिष्ठ नेता एकनाथ खडसे विरूद्ध कड़ी टक्कर देते हुए मात्र १०००० मतो से जीत से वंचित रहे. उन्होंने एकनाथ खडसे जी को कड़ी प्रतिस्पर्धा दी. २०१९ महाराष्ट्र विधासभा चुनाव में शिवसेना औेर बीजेपी में युती हुई इस कारण शिवसेना अध्यक्ष उद्धव ठाकरे जी ने खडसेजी के बेटी रोहिणी खडसे के विरुद्ध चूनाव नाही लाढने का निर्णय लिया. इसलिए चंद्र्र्रकााा पाटील आपक्ष चुनाव के लिये मैदान मे उतरे.
महाराष्ट्र विधानसभा २०१९ मे चंद्रकांत पाटील जी ने भारतीय जनता पार्टी के वरिष्ठ नेता एकनाथ खडसे की बेटी रोहिणी खडसे को हरया और मुक्ताईनगर तालुका के विधायक बने.
२०१९ विधानसभा चूनाव के परिणाम-
१. https://web.archive.org/web/20190930215925/https://www.livehindustan.com/national/story-know-about-the-muktinagar-assembly-elections-of-maharashtra-2769329.html
श्रेणी
मिंत्रा
मिंत्रा एक भारतीय फैशन ई-कॉमर्स कंपनी है, जिसका मुख्यालय बेंगलुरु, कर्नाटक, भारत में है। कंपनी की स्थापना 2007 में व्यक्तिगत उपहार वस्तुओं को बेचने के लिए की गई थी। मई 2014 में, मिंत्रा.कॉम को फ्लिपकार्ट द्वारा अधिग्रहित किया गया था।
प्रिंस राज
प्रिंस राज पासवान एक भारतीय राजनीतिज्ञ तथा वे बिहार के समस्तीपुर लोक सभा निर्वाचन क्षेत्र से सांसद है। वे लोक जनशक्ति पार्टी के राजनेता हैं।
अर्जुन काधे
अर्जुन काधे (जन्म 7 जनवरी 1994) एक भारतीय टेनिस खिलाड़ी है। अर्जुन को 27 अगस्त 2018 को प्रदान की गई 328 की एटीपी एकल श्रेणी, उनके पेशे की सबसे उच्चतम एकल श्रेणी है। इसके अलावा उन्हें 19 नवंबर 2018 को एटीपी युगल श्रेणी में 168वीं श्रेणी दी गई थी। अर्जुन ने 2 आईटीएफ फ्यूचर्स एकल खिताब और 7 आईटीएफ फ्यूचर्स युगल खिताब जीते हैं।
अर्जुन का जन्म पुणे में हुआ था, उनके माता-पिता का नाम रश्मि और जयंत काधे है। अर्जुन के पिता ने उसे टेनिस खेलने के लिये बढ़ावा दिया। उन्होंने ओक्लाहोमा स्टेट यूनिवर्सिटी में जाने से पहले सिम्बायोसिस कॉलेज ऑफ आर्ट्स एंड कॉमर्स में पढ़ाई की। उन्हें महाराष्ट्र राज्य लॉन टेनिस एसोसिएशन (MSLTA) और खेल एनजीओ लक्ष्य से भी समर्थन मिला। उन्होंने 2017 में ओक्लाहोमा स्टेट यूनिवर्सिटी से स्नातक की पढ़ाई पूरी की। ओक्लाहोमा में अर्जुन और उनके युगल साथी जूलियन कैश के कार्यकाल में इंटरकॉलेजिएट टेनिस एसोसिएशन रैंकिंग में शीर्ष स्थान हासिल करने वाली ओक्लाहोमा राज्य के इतिहास की पहली युगल टीम बन गई। इस जोड़ी ने एनसीएए युगल चैम्पियनशिप में प्रतिष्ठित ऑल-अमेरिका सम्मान के साथ 34 जीत दर्ज की। उनके कोच हेमंत बेंद्रे है।
वह पिछले दो वर्षों में जूनियर स्तर पर चार ग्रैंड स्लैम प्रतियोगिता में से प्रत्येक में दिखाई दिए। अर्जुन ने अपना पहला आईटीएफ एकल खिताब नवंबर 2017 में वियतनाम के थू दाऊ मोट शहर में जीता था।
उन्होंने 2018 महाराष्ट्र ओपन में अपने एकल और युगल एटीपी वर्ल्ड टूर की शुरुआत की। एकल में, वह हमवतन युकी भांबरी से शुरुआती दौर में हार गए। युगल में उन्होंने फ्रेंचमैन बेनोइट पायर के साथ जोड़ी बनाई लेकिन वहां भी पहले दौर में हार गए।
अर्जुन तीन ऑल-अमेरिका सम्मान अर्जित करने वाले तीसरे काउबॉय बन गए। उन्होंने साथी जूलियन कैश के साथ एक टीम-हाई 34 डबल्स जीत का संकलन किया। मुख्य रूप से नंबर 2 की पोजीशन पर खेलते हुए, उन्होंने 20 सिंगल्स जीत हासिल की, जिसमें दो जीत अपने से ऊपर के श्रेणी के प्रतिद्वंद्वियों पर जीत भी शामिल थी। उन्होंने कैस के साथ युगल में सात रैंक के विरोधियों को हराया, जिनमें से दो एनसीएए युगल टूर्नामेंट में आए थे। उन्होंने मार्च में पैसिफिक कोस्ट डबल्स टूर्नामेंट भी जीता और कैश के साथ टीम बनाकर फॉल प्ले के साथ आईटीए सेंट्रल रीजनल के क्वार्टर फाइनल में पहुंच गए। वर्तमान में ओएसयू के युगल टूर्नामेंट जीत सूची में वह 67 जीत के साथ छठे स्थान पर है।
सुल्ताना का स्वप्न
सुल्ताना का स्वप्न , 1905 की एक नारीवादी काल्पनिक कहानी है जिसे रुक़य्या सख़ावत हुसैन ने लिखा था। वे बंगाल की एक मुसलमान नारीवादी, लेखक एवं समाज सुधारक थीं । यह कहानी उसी वर्ष मद्रास स्थित अंग्रेजी आवधिक-पत्रिका "द इंडियन लेडीज मैगज़ीन" में प्रकाशित हुई थी।
इस कहानी में एक नारीवादी आदर्श राज्य की कल्पना है, (जिसे स्त्रीदेश कहा जाता है) जिसमें सब कुछ महिलायें चलाती हैं और पारंपरिक पर्दा प्रथा की तरह, किंतु उससे उलट यहाँ पुरुष पर्दे में रहते हैं। महिलाओं को विज्ञान कथा-सम्मयूत "विद्युत" तकनीक से सहायता प्राप्त होती है जो उन्हें श्रमहीन खेती करने और उड़ने वाली गाड़ीयों का प्रयोग करने में सक्षम बनाती है; महिला वैज्ञानिकों ने इसकी भी खोज कर ली है कि सौर ऊर्जा को कैसे उपयोग किया जाए और मौसम को कैसे नियंत्रित किया जाए। इसके परिणामस्वरूप "यहाँ एक प्रकार से भूमिकाएं उलट जाती हैं और एक तकनीकी रूप से उन्नत भविष्य में, पुरुषों को बांध कर रखा जाता है।"
वहां, पारंपरिक रूढ़िवादिता जैसे "पुरुषों में बड़ा दिमाग होता है" और महिलाएं "स्वाभाविक रूप से कमजोर होती हैं" को इन तर्कों से खारिज किया जाता है कि यद्यपि "एक हाथी के पास भी बड़ा और भारी दिमाग होता है" और "शेर एक आदमी से ज्यादा मजबूत होता है" और फिर भी उनका पुरुषों पर वर्चस्व नहीं है। स्त्रीदेश (लेडीलैंड) में अपराध को अब नहीं है, क्योंकि पुरुषों को इसके लिए जिम्मेदार माना गया था। कार्यदिवस अब केवल दो घंटे लंबा है, क्योंकि पुरुष धूम्रपान में प्रत्येक दिन के छह घंटे बर्बाद करते थे। प्रेम और सत्य ही धर्म हैं। पवित्रता को सबसे ऊपर रखा जाता है- जैसे कि "पवित्र संबंधों" ("महरम" ) की सूची व्यापक रूप से विस्तारित की जाती है।
हुसैन के अनुसार, जब उनके पति, खान बहादुर सैयद सखावत हुसैन, जोकि एक डिप्टी मजिस्ट्रेट थे, एक सरकारी दौरे पर थे, तब उन्होंने "सुल्ताना का स्वप्न" को मन बहलाने के तौर पर लिखा था। उनके पति उनके प्रयासों के सराहना करते थे और उन्होंने हुसैन को अंग्रेजी में पढ़ने-लिखने के लिए प्रोत्साहित किया। इस प्रकार, "सुल्ताना का स्वप्न" को अंग्रेजी में लिखना हुसैन का अपने पति को अंग्रेजी भाषा में अपनी प्रवीणता प्रदर्शित करने का एक तरीका था। सखावत कहानी से बहुत प्रभावित हुए और हुसैन को इसे "द इंडियन लेडीज़ मैगज़ीन में" भेजने के लिए प्रोत्साहित किया"," जिसने 1905 में पहली बार इस कहानी को प्रकाशित किया। कहानी बाद में 1908 में पुस्तक के रूप में प्रकाशित हुई।
सभी संदर्भ अंग्रेजी में हैं।
षट्ध्रुवी चुम्बक
षट्ध्रुवी चुम्बक (Sextupole magnet या hexapole magnet) में ६ चुम्बकीय ध्रुव होते हैं जो एक अक्ष के परितः (around) उत्तर-दक्षिण-उत्तर-दक्षिण-उत्तर-दक्षिण ध्रुव के क्रम में होते हैं। षट्ध्रुवी चुम्बक, कण त्वरकों में प्रयुक्त होते हैं जहाँ ये कण-पुंज के क्रोमैटिक अबरेशन (chromatic aberrations) को ठीक करते हैं और हेड-टेल अस्थिरता (head tail instability) का मन्दन करते हैं। ट्रान्समिशन इलेक्ट्रॉन सूक्ष्मदर्शी में दो षट्ध्रुवी चुम्बक लगाकर गोलीय विपथन (spherical aberration) को ठीक किया जाता है।
गोलीय विपथन
गोलीय विपथन (Spherical aberration), प्रकाशीय प्रणालियों में पायी जाने वाली एक दोष है। यह उन प्रणालियों में देखने को मिलता है जिनमें गोलीय तल वाले प्रकाशीय उपकरण (जैसे गोलीय दर्पण, गोलीय लेंस आदि) का उपयोग करते हैं। इन प्रणालियों से बनने वाली प्रतिबिम्ब की गुणवत्ता, गोलीय विपथन के कारण, अच्छी नहीं होती।
बारहठ कृष्णसिंह
ठाकुर कृष्णसिंह बारहठ (सन 1849 - सन 1906) अर्ध-स्वतंत्र राज्य शाहपुरा के प्रतोली-पात्र (पोळपात), इतिहासकार, कवि एवं मनीषी थे। वे हिन्दी, संस्कृत, डिंगल, पिंगल के अच्छे कवि और विद्वान् एवं अंग्रेजी भाषा के भी अच्छे जानकार थे। राजस्थान में अंग्रेजों के विरुद्ध क्रांति की अलख जगाने वाले तथा अपनी तीन पीढ़ियों को क्रांतियज्ञ में आहूत करने वाले ठाकुर केसरी सिंह बारहट व जोरावर सिंह बारहट इनके पुत्र थे।
ठाकुर कृष्ण सिंह बारहट का जन्म सन 1849 में शाहपुरा में हुआ था। राजस्थान में अंग्रेजों के विरुद्ध क्रांति की अलख जगाने वाले तथा अपनी तीन पीढ़ियों को क्रांतियज्ञ में आहूत करने वाले ठाकुर केसरी सिंह बारहट व जोरावर सिंह बारहट इनके पुत्र थे। ये शाहपुरा राजाधिराज नाहरसिंह की तरफ से उदयपुर महाराणा सज्जनसिंह के दरबार में वकील थे। उदयपुर महाराणा, कृष्णसिंह की योग्यता से बहुत प्रभावित थे। उन्होंने कृष्णसिंह को शाहपुरा राजाधिराज की तरफ से वकील होने के साथ-साथ अपना सलाहकार भी नियुक्त कर दिया। कृष्णसिंह के सम्बन्ध में इतिहासकारों ने लिखा है कि वे महर्षि दयानन्द सरस्वती के तीन प्रमुख शिष्यों में से एक थे। प्रथम, अमर-शहीद स्वामी श्रद्धानन्द, द्वितीय, महान क्रान्तिकारी श्यामजी कृष्ण वर्मा, मांडवी (गुजरात) जिन्हें महर्षि ने बैरिस्टरी की पढ़ाई के लिए आक्सफोर्ड भिजवाया था। और तृतीय कृष्णसिंहजी, जिनके साथ उनकी गाढ़ी मैत्री थी।
बारहठ कृष्ण सिंह जी ने प्रमुख रूप से निम्न ग्रंथों की रचना की:  इनके अतिरिक्त भी इनके कई फुटकर लेख एवं रचनाएं हैं।
ठाकुर कृष्ण सिंह बारहट - परिचय
राष्ट्रीय राजमार्ग १३५सी (भारत)
राष्ट्रीय राजमार्ग १३५सी (National Highway 135C) भारत का एक राष्ट्रीय राजमार्ग है। यह उत्तर में उत्तर प्रदेश में प्रयागराज से दक्षिण में मध्य प्रदेश में वैढ़न तक जाता है। यह राष्ट्रीय राजमार्ग ३५ का एक शाखा मार्ग है।
इस राजमार्ग के कुछ मुख्य पड़ाव इस प्रकार हैं:
तिरुवैयारु
तिरुवैयारु (Thiruvaiyaru) भारत के तमिल नाडु राज्य के तंजावुर ज़िले में स्थित एक गाँव है। राष्ट्रीय राजमार्ग १३६ यहाँ से गुज़रता है।
कीड़पलूर
कीड़पलूर (Keezhapalur) भारत के तमिल नाडु राज्य के अरियालूर ज़िले में स्थित एक गाँव है। राष्ट्रीय राजमार्ग १३६ यहाँ से गुज़रता है।
वेप्पनतट्टै तालुक
वेप्पनतट्टै तालुक (Veppanthattai taluk) भारत के तमिल नाडु राज्य के पेरम्बलूर ज़िले में स्थित एक तालुक है। इसका मुख्यालय वेप्पनतट्टै शहर है।
कृष्णपुरम, तंजावुर
कृष्णपुरम (Krishnapuram) भारत के तमिल नाडु राज्य के तंजावुर ज़िले में स्थित एक गाँव है। राष्ट्रीय राजमार्ग १३६ यहाँ से गुज़रता है।
कुन्नम तालुक
कुन्नम तालुक (Kunnam taluk) भारत के तमिल नाडु राज्य के पेरम्बलूर ज़िले में स्थित एक तालुक है। इसका मुख्यालय कुन्नम शहर है।
राष्ट्रीय राजमार्ग १३६ (भारत)
राष्ट्रीय राजमार्ग १३६ (National Highway 136) भारत का एक राष्ट्रीय राजमार्ग है। यह पूरी तरह तमिल नाडु में है और दक्षिण में तंजावुर से उत्तर में आत्तुर तक जाता है। यह राष्ट्रीय राजमार्ग ३६ का एक शाखा मार्ग है।
इस राजमार्ग के कुछ मुख्य पड़ाव इस प्रकार हैं: तंजावुर, तिरुवैयारु, कुन्नम, पेरेली, पेरम्बलुर (बाइपास), वेप्पनतट्टै, कृष्णपुरम, वीरागनूर, तेडावुर, नाडुवलूर, आत्तुर (बाइपास)।
राष्ट्रीय राजमार्ग १३६बी (भारत)
राष्ट्रीय राजमार्ग १३६बी (National Highway 136B) भारत का एक राष्ट्रीय राजमार्ग है। यह पूरी तरह तमिल नाडु में है और पश्चिम में कुंभकोणम से पूर्व में सीरकाड़ी तक जाता है। यह राष्ट्रीय राजमार्ग ३६ का एक शाखा मार्ग है।
लैंड रोवर
लैंड रोवर चार पहिया ड्राइव कारों का एक ब्रिटिश ब्रांड है, जो विशेष रूप से प्रीमियम और लक्जरी स्पोर्ट यूटिलिटी वाहन प्रदान करता है। बहुराष्ट्रीय कार निर्माता जगुआर लैंड रोवर (JLR) के स्वामित्व में, जिसका स्वामित्व 2008 से भारत की टाटा मोटर्स के पास है, JLR वर्तमान में ब्राज़ील, चीन, भारत, स्लोवाकिया और यूनाइटेड किंगडम में लैंड रोवर्स का निर्माण करती है।
लैंड रोवर नाम मूल रूप से रोवर कंपनी द्वारा 1948 में लॉन्च किए गए एक बॉक्सी फोर-व्हील ड्राइव, ऑफ-रोड मॉडल के लिए इस्तेमाल किया गया था - जिसे अब लैंड रोवर सीरीज के रूप में जाना जाता है, इसे आज एक ब्रिटिश आइकन के रूप में माना जाता है। इसे 1951 में किंग जॉर्ज VI द्वारा रॉयल वारंट प्रदान किया गया था, और पचास साल बाद, 2001 में, इसे अंतर्राष्ट्रीय व्यापार में उत्कृष्ट योगदान के लिए एंटरप्राइज के लिए क्वीन अवार्ड
समय के साथ, लैंड रोवर अपने स्वयं के ब्रांड में विकसित हुआ (और थोड़ी देर के लिए एक कंपनी भी), जिसमें चार-पहिया ड्राइव, ऑफ-रोड सक्षम मॉडल की लगातार बढ़ती सीमा शामिल है। 1970 से अधिक अपमार्केट रेंज रोवर के साथ शुरू, और बाद की रेंज डिस्कवरी और एंट्री-लेवल फ्रीलैंडर लाइन, (1989 और 1997 में) के साथ-साथ 1990 लैंड रोवर डिफेंडर रिफ्रेश के साथ शुरू हुआ, आज मार्के दो मॉडल हैं। डिस्कवरी, रेंज रोवर के चार अलग-अलग मॉडल, और तीन साल के अंतराल के बाद, डिफेंडरों की एक दूसरी प्रतिभा 2020 मॉडल वर्ष के लिए उत्पादन में चली गई है - पहले की तरह छोटे या लंबे व्हीलबेस में।
मैसूर जंक्शन रेलवे स्टेशन
मैसूर जंक्शन (स्टेशन कोड: MYS) पर एक रेलवे स्टेशन है जोकि मैसूर, कर्नाटक, भारत में स्थित मैसूर-बैंगलोर रेलवे लाइन के द्वारा शहर को सेवा मुहैया कराता है। पहले मैसूर बैंगलोर से सिंगल लाइन मीटर गेज से जुड़ा था। इसे बाद में गैर-विद्युतीकृत ब्रॉड-गेज लाइन में बदल दिया गया, जिसे अब डबल लाइन विद्युतीकृत ब्रॉड गेज में बदल दिया गया है।
यह दक्षिण पश्चिम रेलवे ज़ोन के अन्तर्गत मैसूर रेलवे मंडल के तहत आता है।
मैसूर-बैंगलोर रेलवे लाइन यहां की सबसे व्यस्त लाइन है। बैंगलोर से मैसूर के बीच अनेक रेलें चलती हैं। शताब्दी एक्सप्रेस मैसूर को चेन्नई से जोड़ती है। इसके अलावा मैसूर-चामराजनगर शाखा लाइन और मैसूर-हसन रेलवे लाइन है जो कृष्णराजसागर रेलवे स्टेशन और हसन जंक्शन के माध्यम से मैसूर जंक्शन को अर्सिकेरे जंक्शन से जोड़ती है
यात्रियों और ट्रेनों को सम्भालने के लिये यहां छ: प्लेटफॉर्म बने हुए है। इसके अलाव अन्य सुविधाओं में प्रतीक्षा कक्ष में स्नान की सुविधा, जलपान कक्ष, क्लोक रूम, पुस्तक और आवश्यक सामानों के स्टॉल, सार्वजनिक फोन और इंटरनेट सुविधाएं, वाटर कूलर और भुगतान और शौचालय शामिल हैं।
रेलवे स्टेशन के समीप एक संग्रहालय है जहाँ पुराने रेल इंजनों का प्रदर्शन किया गया है। यह 1979 में भारतीय रेलवे द्वारा स्थापित किया गया था, और दिल्ली के बाद यह उसी तरह का दूसरा संग्रहालय है। प्रदर्शनी में से एक महारानी सैलून कैरिज है, जिसमें रसोईघर और शाही शौचालय बने हुए हैं, और जो 1899 में मैसूर शाही परिवार के लिये बानये गये थे। पुराने श्रीरंगपटना रेलवे स्टेशन के लकड़ी के दरवाजे और खंभे भी प्रदर्शित किये गये हैं। अन्य प्रदर्शनों में एक 1925 ऑस्टिन रेल मोटर कार, 1900 निर्मित डब्ल्यूजी बैगनॉल 1625, 1920 में उत्तरी ब्रिटिश लोकोमोटिव कं द्वार बनी एक सरे आयरन रेलवे (एसआईआर) क्लास ई 37244 4-4-4T लोकोमोटिव, 1932 में डब्ल्युजी बैगनॉल द्वारा मैसूर रेलवे के लिए निर्मित एक दक्षिणी रेलवे क्लास टीएस/1 37338 2-6-2T आदि।
खोंगसंग रेलवे स्टेशन
खोंगसंग रेलवे स्टेशन (Khongsang railway station) भारत के मणिपुर राज्य के इम्फाल पूर्व ज़िले में स्थित होने वाला एक प्रस्तावित रेलवे स्टेशन है। प्रस्ताव में इस स्टेशन में दो प्लैटफॉर्म हैं। यह खोंगसंग शहर की सेवा करेगा और इसका स्टेशनकूट KSANG है।
हिन्दी राष्ट्र या सूबा हिन्दुस्तान
हिन्दी राष्ट्र या सूबा हिन्दुस्तान भारत के उत्तर प्रदेश राज्य के हिन्दी भाषा के इतिहासकार धीरेन्द्र वर्मा द्बारा लिखी गई एक पुस्तक है। पुस्तक लीडर प्रेस, इलाहाबाद से 1930 ई में प्रकाशित हुई थी। "हिन्दी राष्ट्र या सूबा हिन्दुस्तान" श्रीमान वर्मा द्बारा लिखे गये पाँच निबन्धों का संकलन है: सबसे पहले निबन्ध में वर्मा राष्ट्र के आठ लक्षण बयान करते हैं।  इस लेख में वर्मा यह साबित करते हैं कि भारत एक राष्ट्र नही है। लेकिन भारत एक उपमहाद्बीप है जिममें कई राष्ट्र रहते हैं, जैसे कि पंजाबी, बंगाली, तमिल, मराठा, और कन्नड़। वह भारतीय राज्यों की तुलना योरपीय देशें से करते है और यह भी कहते हैं कि इतिहात में भारत की भूमि को "वर्ष" कहा गया है, ना कि राष्ट्र। इस निंबध में वर्मा हिन्दी भाषीयों को खुद पर मान करने का अवाहन करते हैं। इस निंबध में ब्रिटिश राज में सभी हिन्दी भाषी इलाकों को एक सूबा बनाने का विचार रखते हैं। उस सूबे का नाम होगा हिन्दुस्तान। यदि यह सूबा ब्रिटिश हकुमत के लिये बहुत बडा हो, तो वह एक दूसरा विचार रखते है जिस में तीन हिन्दी भाषी सूबे होंगे: राजस्थान, हिन्दुस्तान और बिहार। इस निबंध में वर्मा राजस्थान, हिन्दुस्तान और बिहार में बोलीयों की जगह साहित्यक हिंदी के इस्तेमाल पर ज़ोर देते हैं, हिन्दी लिखने के लिए फ़ारसी लिपी के उपयोग को उचित नही ठहराते एंव सरल साहित्यक हिंदी प्रयोग करने की सलाह देते हैं। इस के इलावा वह इस बात पर भी ज़ोर देते हैं कि हिन्दुस्तान और भारत को प्रायवाची शब्द न समझा जाये। भारत एक उपमहाद्बीप है जिममें कई राष्ट्र रहते हैं और हिन्दुस्तान उन में से एक राष्ट्र है।
राधाकृष्ण माथुर
राधाकृष्ण माथुर भारत के लद्दाख केन्द्र शासित प्रदेश के उपराज्यपाल हैं।
लद्दाख के उपराज्यपालों की सूची
लद्दाख के उपराज्यपाल भारत के लद्दाख केन्द्र शासित प्रदेश में उपराज्यपाल प्रदेश का मुखिया होता हैं। वर्तमान में श्री राधाकृष्ण माथुर लद्दाख के उपराज्यपाल हैं।
गिरीश चन्द्र मुर्मू
गिरीश चंद्र मुर्मू (जन्म 21 नवंबर 1959) जो केंद्र शासित प्रदेश जम्मू और कश्मीर के पहले लेफ्टिनेंट गवर्नर थे। गुजरात कैडर के 1985 बैच के भारतीय प्रशासनिक सेवा के अधिकारी हैं और गुजरात के सीएम के रूप में अपने कार्यकाल के दौरान नरेंद्र मोदी के प्रमुख सचिव थे।  वह वित्त मंत्रालय में व्यय विभाग के सचिव थे।
मुनेओ तोकुनागा
तोकुनागा संस्कृत और वेदों के विशेषज्ञ थे और भारतीय भाषाओँ पर दुनिया के अग्रणी जानकारों में से एक थे वे भारतीय महाकाव्यों के विद्वान माने जाते थे, और 1994 में पूना क्रिटिकल एडिशन पर आधारित महाभारत के एएससीआईआई प्रारूप में उन्होंने दुनिया को महाभारत का पहला डिजिटल, खोज योग्य पाठ प्रदान किया। इसे बाद में जॉन डी॰ स्मिथ ने संशोधित किया। तोकुनागा ने बड़ौदा क्रिटिकल संस्करण पर आधारित एक अन्य भारतीय महाकाव्य, रामायण का भी अनुवाद किया, जो स्मिथ के अपने संशोधित डिजिटल संस्करण का आधार बना। वे जापानी और तमिल भाषाओं को जोड़ने वाले सुसुमु ओऽनो के सिद्धांतों के घोर आलोचक थे।
सुसुमु ओऽनो
वे जापानी भाषा और तमिल भाषा के मूल को जोड़ने वाले अपने सिद्धांत के लिए प्रख्यात हुए थे।
वे आम जापानी शोधकर्ताओं में अपनी जापानी भाषा में स्वर विज्ञान और काना लिपि पर अनुसंधान के लिए सबसे अधिक प्रख्यात हुए थे। 1999 में आम पाठकों के लिए उनके द्वारा लिखित पुस्तक "Nihongo Renshūchō" (, जापानी अभ्यास पुस्तक) की 18 लाख से अधिक प्रतियाँ बिक चुकी हैं।
तीन दशकों तक ओनो के अनुसंधान को उल्लेखनीयता मिली, हालांकि हमेशा प्रशंसा के लिए नहीं, बल्कि परिकल्पना के अपने समर्थन के लिए। इसे पहली बार 1970 में सुसुमू शिबा द्वारा आगे रखा गया, और अकीरा फुजिवाराद्वारा विकसित किया गया, जो कि 1981 में सबसे उल्लेखनीय है, कि जापानी और तमिल भाषाएँ एक ही भाषा-परिवार से हैं। इसके लिए उन्होंने कई तर्क दिए, जैसे दोनों भाषाओं का समान शब्द क्रम (Subject- object-verb), और शब्दों के आपस में जुड़ने की समान प्रक्रिया (agglutination)।
प्रमुख जापानी भारतविद मुनेओ तोकुनागा ने उनके सिद्धांत की गंभीर रूप से आलोचना की। उनके अलावा अन्य तुलनात्मक विशेषज्ञों (comparativists) जैसे काज़ामा कियोऽज़ो ने भी इस सिद्धांत की आलोचना की।
आम तौर पर, जापानी भाषा की उत्पत्ति के बारे में कई अन्य "शौकिया परिकल्पनाओं" की तरह, उनका सिद्धांत ताश के पत्तों की तरह "ढह जाता है"। इसका कारण यह है कि हालांकि ओऽनो जापानी के एक प्रमुख विद्वान हैं, ऐसा माना जाता है कि उन्होंने अपने सिद्धांत को उससे सम्बंधित जटिलताओं को ध्यान में रखे बिना ही प्रस्तुत किया है, जैसे कि यह किसी दार्शनिक की तुलनात्मक पद्धति हो। अपने आलोचकों का सामना करने के लिए ओऽनो का प्रयास, यहां उद्धृत लेख में, रॉय एंड्रयू मिलर की आलोचना को खारिज करने में सफल रहा है। लेकिन यह एक सामान्य आरोप का जवाब देने में विफल रहा है, कि यह सिद्धांत उनके पुराने सिद्धांतों के विरुद्ध जाता है, जिनमें उन्होंने जापानी भाषा के लिए एक ऑस्ट्रोनीशियाई मूल की कल्पना की थी। उदाहरण के लिए, तमिल और जापानी में एक समान शब्द क्रम का तर्क जापानी और कुछ पापुआन भाषाओं के लिए भी सटीक बैठता है।
पुदुच्चेरी रेलवे स्टेशन
पुदुच्चेरी रेलवे स्टेशन (स्टेशन कोड: PDY ) पुदुच्चेरी केन्द्र-शासित प्रदेश के पुदुच्चेरी शहर में स्थित एक रेलवे स्टेशन है। यह दक्षिणी रेलवे क्षेत्र के अन्तर्गत तिरुचिरापल्ली रेलवे मंडल द्वारा संचालित किया जाता है।
पुदुच्चेरी रेलवे लाइन भारत की सबसे पुरानी रेल लिंक में से एक है और इसका निर्माण भारत में फ्रांसीसी और ब्रिटिश शासन के दौरान पुदुच्चेरी रेलवे कंपनी द्वारा 1879 में किया गया था। दक्षिण भारतीय रेलवे की देखरेख में कस्बे और पुदुच्चेरी के बंदरगाह को दक्षिण भारत के साथ जोड़ने और पुदुच्चेरी क्षेत्र के संसाधनों को विकसित करने के लिए पुदुच्चेरी और विल्लुपुरम के बीच रेल संपर्क स्थापित किया गया था। भले ही तत्कालीन सुपर पॉवर्स-फ्रान्सीसी और अंग्रेजी के बीच दुश्मनी थी - जब आर्थिक विकास की बात आई तो उनके बीच बहुत अच्छी समझ थी और पुदुच्चेरी रेलवे प्रणाली इसका एक अच्छा उदाहरण था।
यह स्टेशन भारतीय रेलवे के दक्षिणी रेलवे क्षेत्र द्वारा संचालित किया जाता है और तिरुचिरापल्ली रेलवे मंडल के अंतर्गत आता है। यह मंडल दुनिया में एकमात्र ऐसा रेलवे मंडल है, जिसे ब्रिटिश और फ्रांसीसी दोनों साम्राज्यों द्वारा विकसित किया गया है।
चेन्नई और पुदुच्चेरी शहर के बीच कई दैनिक गाड़ियाँ है। इसके अलावा मुख्य शहरों जैसे: मैंगलुरु, तिरूचिरापल्ली, बेंगलुरु, कोलकाता, नई दिल्ली, भुवनेश्वर और विल्लुपुरम के माध्यम से मुंबई की ओर भी गैर दैनिक ट्रेने उपलब्ध है।
पुदुच्चेरी रेलवे स्टेशन, सुब्बैया सलाई पर स्थित है और शहर के कई पर्यटन स्थलों और महत्वपूर्ण स्थानों के करीब है, जैसे कि मुख्य बस स्टैंड (1.3 किमी), अरबिंदो आश्रम (1.8 किमी), मुख्य सचिवालय भवन (1.9 किमी), और पुदुच्चेरी एयरपोर्ट (6.8 किमी)।
यात्री और ट्रेन यातायात के लिए स्टेशन में 3 प्लेटफ़ॉर्म हैं और एक अब मालगाड़ी सेवा के लिए है। ट्रेन के रखरखाव के लिए स्टेशन में 2 पिट लेन बनाने का भी प्रस्तावित हैं। 2008 में विभिन्न गंतव्यों से जोड़ने वाली नई ट्रेनों के शुभारंभ के साथ, स्टेशन में कई बड़े सुधार किये गए है।
चन्द्र नन्दिनी
चंद्र नंदिनी एक 2016 भारतीय हिंदी-भाषा की ड्रामा टेलीविज़न श्रृंखला है, जिसने 10 अक्टूबर 2016[[श्रेणी:बालाजी टेलीफिल्म्स के धारावाहिक]]  [[श्रेणी:स्टार प्लस के धारावाहिक]]
विश्व शांति स्तूप
विश्व शांति स्तूप ("विश्व शान्ति स्तूप") ; राजगीर ' बिहार मे है
यह लगभग 80 शांति पैगोडाओं में से एक है जो कि नव-बौद्ध संगठन निप्पोनज़ान म्योहोजी द्वारा दुनिया भर में बनाए गए है। यह फ़ूजी निचिदात्सु का एक सपना था, जो गांधीजी से प्रेरित थे। जापान के परमाणु बमबारी को लेकर प्रतिक्रिया के रूप में, राजगीर में रत्नागिरी हिल पर बनाया जा रहा पहला, और अधिक प्रसिद्ध विश्व शांति स्तूप है।
यहाँ से थोड़ी ही दूरी पर गृद्धकूट नामक स्थान भी है, जो बुद्ध का एक प्रिय स्थान था।
रामपुर कारखाना
रामपुर कारखाना (Rampur Karkhana) भारत के उत्तर प्रदेश राज्य के देवरिया ज़िले में स्थित एक नगर है।
भारत की जनगणना 2001 में रामपुर करखाना की जनसंख्या 9598 थी। पुरुष जनसंख्या का 52% और महिलाओं का 48% थे। रामपुर का औसत साक्षरता दर 75% था: पुरुष साक्षरता 82% और महिला साक्षरता 73% थी। रामपुर करखाना में 19% आबादी 6 साल से कम उम्र की थी।
बाग़ी 3
बाग़ी 3 अहमद खान द्वारा निर्देशित एक आगामी भारतीय एक्शन ड्रामा फिल्म है। साजिद नाडियाडवाला द्वारा नाडियाडवाला ग्रैंडसन एंटरटेनमेंट के तहत निर्मित और फॉक्स स्टार स्टूडियो द्वारा वितरित, यह "बाघी" (2016) और "बाघी 2" (2018) का आध्यात्मिक सीक्वल है। "बाघी 3" में टाइगर श्रॉफ, रितेश देशमुख और श्रद्धा कपूर हैं। यह 2012 की तमिल फिल्म "वेट्टाई" की आधिकारिक रीमेक है। श्रद्धा कपूर फिल्म में एक एयर होस्टेस की भूमिका निभा रही हैं।
फिल्म की प्रमुख फोटोग्राफी 12 सितंबर 2019 को मुंबई में शुरू हुई। यह 6 मार्च 2020 को सिनेमाघरों में रिलीज हुई थी।फिल्म का ट्रेलर 6 फरवरी 2020 को फॉक्स स्टार स्टूडियोज़ द्वारा प्रसारित किया गया।
यह फिल्म 6 मार्च 2020 को सिनेमाघरों में रिलीज हो चुकी है।
83 (फ़िल्म)
83 एक आगामी भारतीय हिंदी -भाषा खेल फिल्म है, जिसे कबीर खान द्वारा निर्देशित और विष्णु वर्धन इंदुरी, साजिद नाडियाडवाला, और मधु मंटेना द्वारा निर्मित किया गया है। दीपिका पादुकोण बाद में निर्माताओं की टीम में शामिल हो फिल्म, द्वारा bankrolled रिलायंस एंटरटेनमेंट, सितारों रणवीर सिंह, दीपिका पादुकोण, Harrdy संधू, ताहिर राज भसीन, साकिब सलीम, अमृता पुरी, जीिवा, एमी वर्क, पंकज त्रिपाठी, साहिल खट्टर और चिराग पाटिल, reprising भारत राष्ट्रीय 1983 क्रिकेट विश्व कप जीतने वाली क्रिकेट टीम। सितंबर 2017 में, रिलायंस एंटरटेनमेंट ने 1983 में विश्व कप उठाने वाली पूरी पूर्व टीम के साथ फिल्म की घोषणा करने के लिए एक कार्यक्रम की मेजबानी की।
डच भारत
डच भारत से तात्पर्य १८-१९वीं शताब्दी में भारतीय उपमहाद्वीप में स्थित डच ईस्ट इण्डिया कम्पनी की बस्तियों एवं व्यापारिक पोस्टों से है। वस्तुतः सम्पूर्ण डच भारत पर शासन करने वाली कोई एक 'राजनीतिक शक्ति' कभी मौजूद नहीं थी। अतः 'डच भारत' केवल एक भौगोलिक परिभाषा मात्र है। इसके बजाय, डच भारत इन गवर्नोरेट्स में विभक्त थी- डच सिलोन, डच कोरोमण्डल, डच मालाबार, डच बंगाल तथा डच सूरत।
दूसरी तरफ, 'डच इण्डीज' से तात्पर्य, डच ईस्ट इंडीज से था जो वर्तमान में इंडोनेशिया, डच वेस्ट इंडीज (वर्तमान सूरीनाम और भूतपूर्व नीदरलैण्ड्स एन्टीलीज हैं।
भूल भुलैया 2
भूल भुलैया 2 एक आगामी भारतीय हिंदी -भाषा कॉमेडी हॉरर फिल्म है, जो अनीस बज्मी द्वारा निर्देशित और भूषण कुमार द्वारा निर्मित है। कार्तिक आर्यन और कियारा आडवाणी की मुख्य भूमिकाओं में, यह प्रियदर्शन द्वारा निर्देशित 2007 की फ़िल्म "भूल भुलैया" का स्टैंडअलोन सीक्वल है। पहले तीन पोस्टर 19 अगस्त 2019 को जारी किए गए थे, और फिल्म की मुख्य फोटोग्राफी 9 अक्टूबर 2019 को शुरू हुुुई थी।यह फिल्म मूल रूप से 31 जुलाई, 2020 को सिनेमाघरों में रिलीज होने वाली थी, लेकिन COVID-19 महामारी के कारण इसमें देरी हुई।
सत्यमेव जयते 2
सत्यमेव जयते 2 एक आगामी भारतीय हिन्दी सजग एक्शन फिल्म और 2018 की सफल फिल्म "सत्यमेव जयते की" अगली कड़ी है। इसकी कहानी अन्याय और सत्ता के दुरुपयोग के खिलाफ लड़ाई पर केंद्रित है। मिलाप जावेरी के निर्देशन में टी-सीरीज़ द्वारा निर्मित है।
फिल्म की आधिकारिक घोषणा 27 सितंबर 2018 को अब्राहम और ज़वेरी ने की थी। फिल्म की प्रधान फोटोग्राफी 20 सितंबर 2019 को शुरू हुई। यह ईद उल-फ़ित्र समारोह के दौरान 12 मई 2021 को सिनेमाघरों में रिलीज होने वाली है। फिल्म का फिल्मांकन 20 अक्टूबर 2020  को लखनऊ में शुरू हुआ।
हिमाचल प्रदेश विधानसभा के अध्यक्षों की सूची
हिमाचल प्रदेश विधानसभा के अध्यक्ष भारत के हिमाचल प्रदेश राज्य की विधानसभा की अध्यक्षता करते है। उनका निर्वाचन हिमाचल प्रदेश विधान सभा के सदस्यों द्वारा होता है। अध्यक्ष केवल विधान सभा के सदस्य ही बन सकते हैं। विपिन सिंह परमार हिमाचल प्रदेश विधानसभा के मौजूदा अध्यक्ष हैं।
https://www.smeducation.in/list-of-speakers-of-himachal-pradesh-legislative-assembly/
पूर्वी रूढ़िवादी कलीसिया
ऑर्थोडॉक्स(Orthodox) या पूर्वी रूढ़िवादी चर्च' ईसाई धर्म के प्रमुख तीन सम्प्रदायों में से एक है। 11वीं सदी तक पश्चिम में लैटिन, और पूरब में ग्रीक केंद्रों में बंटे, ईसाई साम्राज्य के फलस्वरूप 1054 ई. में, पूर्वी बाइजेंटाइन ऑर्थोडॉक्स, पश्चिमी कैथोलिक से अलग हो गए तथा पोप की सत्ता को अस्वीकार कर दिया। कई बार इसे पूर्वी आर्थोडॉक्सी भी कहा जाता है।
जम्मू और कश्मीर के उपराज्यपालों की सूची
जम्मू और कश्मीर के उपराज्यपालों की सूची में भारत के जम्मू और कश्मीर केन्द्र शासित प्रदेश के उपराज्यपालों के नाम हैं।
१९४७ में जब भारत स्वतन्त्र हुआ था तब महाराजा हरि सिंह कश्मीर के शासक थे। तकनीकी रूप से वे १७ नवम्बर १९५२ तक महाराज रहे, यद्यपि २० जून १९४९ के उनके पुत्र करण सिंग राज-प्रतिनिधि थे। १७ नवम्बर १९५२ से ३० मार्च १९६५ तक करण सिंह जम्मू-कश्मीर के राज्य प्रमुख थे। ३० मार्च १९६५ को वे राज्य के प्रथम राज्यपाल बने। 2019 को कश्मीर में राज्यपाल शासन खत्म करके केन्द्र शासित प्रदेश बनाया गया।
भालुकपोंग रेलवे स्टेशन
भालुकपोंग रेलवे स्टेशन (Bhalukpong railway station) भारत के अरुणाचल प्रदेश राज्य के पश्चिम कमेंग ज़िले में स्थित एक रेलवे स्टेशन है। यह भालुकपोंग शहर की सेवा करता है और स्टेशन में तीन प्लैटफॉर्म हैं। इसका स्टेशनकूट BHNG है।
राजमोहन्स वाइफ
राजमोहन्स वाइफ बंकिम चंद्र चटर्जी की प्रथम रचना है जो 1864 में प्रकाशित हुई और आमतौर पर इसे पहला भारतीय अंग्रेजी उपन्यास माना जाता है। हालाँकि यह अंग्रेजी में थी जिसमें मातंगिनी नामक महिला द्वारा पुरानी रूढ़िवादी प्रथाओं के खिलाफ़ आवाज़ उठाई, यह राजमोहन नामक व्यक्ति की पत्नी थी जैसा की पुस्तक के शीर्षक से प्रदर्शित होता है। इस महिला के ज़रिये बंकिम चंद्र ने अपने विचारों को व्यक्त किया तथा भारतीय समाज की बुराइयों के कटु आलोचना की। यह पुस्तक के रूप में प्रकाशित होने से पूर्व एक पत्रिका में श्रृंखलाबद्ध छपी थी। पहली बार पुस्तकाकार प्रकाशन 1935 में हुआ।
राग सिंधुरा
राग सिंधुरा एक चंचल प्रकृति का राग है। यह की राग काफी के बहुत निकट है। राग काफी से इसे अलग दर्शाने के लिए कभी कभी निषाद शुद्ध का प्रयोग आरोह में इस तरह से किया जाता है - म प नि नि सा'। राग काफी में म प ग१ रे यह स्वर समूह राग वाचक है जबकि सिंधुरा में म प ; म ग१ रे ; म ग१ रे सा इस तरह से लिया जाता है।
सिंधुरा (बहुविकल्पी)
सिंधुरा से निम्न लिखत अर्थ सम्भव हैं:
श्रीलंका क्रिकेट टीम का ऑस्ट्रेलिया दौरा 2019-20
श्रीलंका क्रिकेट टीम ने अक्टूबर और नवंबर 2019 में तीन ट्वेंटी-20 अंतरराष्ट्रीय (टी20ई) मैच खेलने के लिए ऑस्ट्रेलिया का दौरा किया। क्रिकेट ऑस्ट्रेलिया ने मई 2019 में दौरे के लिए जुड़नार की पुष्टि की। ऑस्ट्रेलिया ने पहले दो मैचों में जीत हासिल की, और एक खेल के साथ श्रृंखला को समाप्त कर दिया। ऑस्ट्रेलिया ने अंतिम मैच सात विकेट से जीतकर श्रृंखला को 3-0 से जीत लिया।
इबेरिया कप 2019
2019 इबेरिया कप एक ट्वेंटी-20 अंतरराष्ट्रीय (टी20ई) क्रिकेट टूर्नामेंट था जो 25 से 27 अक्टूबर 2019 के बीच स्पेन में आयोजित किया गया था। प्रतिभागी टीमें मेजबान स्पेन, जिब्राल्टर और पुर्तगाल के साथ थीं। टीमों ने इबेरियन कप के लिए प्रतिस्पर्धा की, जो आखिरी बार 1990 के दशक में लड़ी गई थी। 1 जनवरी 2019 से अपने सभी सदस्यों को पूर्ण ट्वेंटी-20 अंतर्राष्ट्रीय दर्जा देने के अंतर्राष्ट्रीय क्रिकेट परिषद (आईसीसी) के निर्णय के बाद, जिब्राल्टर और पुर्तगाल ने टूर्नामेंट के दौरान टी20ई स्थिति के साथ अपना पहला मैच खेला। स्पेन ने 100% रिकॉर्ड के साथ श्रृंखला जीती।
बइरबी रेलवे स्टेशन
बइरबी रेलवे स्टेशन (Bairabi railway station) भारत के मिज़ोरम राज्य के कोलासिब ज़िले में स्थित एक रेलवे स्टेशन है। यह बइरबी शहर की सेवा करता है और स्टेशन में तीन प्लैटफॉर्म हैं। इसका स्टेशनकूट BHRB है।
लामडिंग रेलवे मंडल
लामडिंग रेलवे मंडल (Lumding railway division) भारतीय रेल के पूर्वोत्तर सीमान्त रेलवे का एक मंडल है। इसका मुख्यालय असम के लामडिंग शहर में है।
अगरतला रेलवे स्टेशन
अगरतला रेलवे स्टेशन (Agartala railway station) भारत के त्रिपुरा राज्य के पश्चिम त्रिपुरा ज़िले में स्थित एक रेलवे स्टेशन है। यह अगरतला शहर की सेवा करता है और स्टेशन में तीन प्लैटफॉर्म हैं। इसका स्टेशनकूट AGTL है।
क्रान्तिकता (की अवस्था)
नाभिकीय शृंखला अभिक्रिया के सन्दर्भ में क्रान्तिकता (Criticality) उस अवस्था को कहते हैं जिसमें शृंखला अभिक्रिया स्वतःस्फूर्त या स्वपोषी (self-sustaining) हो जाती है। इस अवस्था में अपक्रान्तिकता (रिएक्टिविटी /reactivity) का मान शून्य होता है। क्रान्तिकता की अवस्था में, किसी निश्चित समय में (जैसे १ सेकेण्ड में) जितने न्यूट्रॉन पैदा होते हैं, उतने ही खर्च हो जाते हैं (कुछ नाभिकीय अभिक्रिया में + कुछ नाभिकीय रिएक्टर से बाहर जाकर दीवार (कंक्रीट) आदि में शोषित हो जाते हैं )। इस प्रकार नाभिकीय अभिक्रिया की गति नियत हो जाती है, न बढ़ती है, न घटती है।
नैना सिंह चौटाला
नैना सिंह चौटाला एक भारतीय राजनीतिज्ञा तथा वर्तमान हरियाणा विधानसभा में बाढड़ा से विधायक हैं। वे जननायक जनता पार्टी की राजनेत्री हैं।
नव-उदारवाद (अन्तर्राष्ट्रीय सम्बंध)
अन्तरराष्ट्रीय सम्बन्धों के अध्ययन में, नव-उदारवाद विचारधारा का यह मानना है कि एक देश का लक्ष्य दूसरे देशों से सापेक्ष लाभ के बजाय पूर्ण लाभ सुनिश्चित करना होता है, या होना चाहिए। नवउदारवाद उदारवाद का संशोधित संस्करण है।
नवयथार्थवाद के साथ-साथ, नव-उदारवाद अन्तरराष्ट्रीय सम्बन्धों के दो सबसे प्रभावशाली समकालीन दृष्टिकोणों में से एक है- पिछले तीन दशकों से यही दो दृष्टिकोण अन्तरराष्ट्रीय सम्बन्धों के सबसे प्रभावी सिद्धान्त रहे हैं।
देश क्यों आपस में सहयोग करते हैं या नहीं करते हैं, यह बताने के लिए नियोलिबरल अन्तरराष्ट्रीय सम्बन्ध विचारक अक्सर गेम थ्योरी का प्रयोग करते हैं कि ; चूँकि उनका दृष्टिकोण पारस्परिक जीत की सम्भावना (possibility of mutual wins) पर जोर देता है, वे उन संस्थानों में रुचि रखते हैं जो संयुक्त रूप से लाभदायक व्यवस्था और समझौते करवा सकते हैं।
नवउदारवादी विचारधारा का विकास नवयथार्थवादियोंको जवाब देने के तौर पर हुआ। अंतरराष्ट्रीय प्रणाली की अराजकप्रकृति से इनकार नहीं करते हुए (जो कि नवयथार्थवादी तर्क है), नवउदारवादियों का मानना है कि इसके महत्व और प्रभाव को अतिरंजित किया गया है। नवउदारवादी तर्क उनके इस आरोप पर आधारित है कि नवयथार्थवादी "एक विकेन्द्रीकृत व्यवस्था के भीतर सहयोगी व्यवहार को संभव बनाने " की क़िस्मों को कमतर आँकते हैं। जहाँ दोनों सिद्धान्त, हालाँकि, राज्य और उसके हितों को ही अपने विश्लेषण का केन्द्रीय विषय मानते हैं; नवउदारवाद की अवधारणा इस बात में व्यापक हो सकती है कि वे "कौन से हित" हैं।
नवउदारवाद का तर्क है कि स्वायत्त तर्कसंगत राज्यों की अराजक प्रणाली में भी, आपसी विश्वास को बढ़ावा देने और मानदण्डों, शासनों और संस्थानों के निर्माण (और पालन करने) के माध्यम से आपसी सहयोग सम्भव है।
अंतरराष्ट्रीय संबंधों के सिद्धांतऔर विदेशी हस्तक्षेप के दायरे के सन्दर्भ में, नवउदारवादी और नवयथार्थवादी विचारकों के बीच बहस अन्तर-प्रतिमान (intra-paradigm) है, क्योंकि दोनों ही सिद्धान्त तथ्यवादी हैं, और मुख्य रूप से राज्य-प्रणाली को विश्लेषण की प्राथमिक इकाई के रूप में देखते हैं।
रॉबर्ट केओहेन और जोसेफ नाईको नवउदारवादी विचारधारा का संस्थापक माना जाता है; केओहेन की पुस्तक "आफ्टर हेजेमनी" इस शैली का एक क्लासिक है। अन्य प्रमुख प्रभाव स्टीफन क्राज़नरका हेजेमोनिक स्थिरता सिद्धांत और चार्ल्स पी किंडलबर्जर के कार्य हैं।
अराफात का दिन
अराफात का दिन ( Arabic يوم عرفة ) एक इस्लामी अवकाश है जो इस्लामिक कैलेंडर के धू अल-हिजाह के 9 वें दिन आता है। यह हज यात्रा का दूसरा दिन है और इसके बाद ईद अल-अधा के प्रमुख इस्लामी अवकाश का पहला दिन है। इस दिन भोर में, मुस्लिम तीर्थयात्री मीना से पास के पहाड़ी और सादे मैदान में अपना रास्ता बनाएंगे, जिसे माउंट अराफा और प्लेन ऑफ अराफा कहा जाता है। यह इस साइट से था कि मुहम्मद ने अपने जीवन के अंतिम वर्ष में अपने अंतिम प्रसिद्ध उपदेशों में से एक दिया था। मुसलमानों ने कुरान की आयत के उस हिस्से की घोषणा करते हुए घोषणा की कि इस दिन इस्लाम धर्म का पालन किया गया था।
माउंट अराफा एक ग्रेनाइट पहाड़ी है जो लगभग 20 कि॰मी॰ (12 मील) अरफा के मैदान में मक्का के दक्षिण-पूर्व में। माउंट अराफा लगभग 70 मी॰ (230 फीट) तक पहुंचता है ऊंचाई में और "माउंटेन ऑफ मर्सी" ( जबल आर-रहमाह ) के रूप में जाना जाता है। इस्लामी परंपरा के अनुसार, पहाड़ी वह स्थान है जहाँ इस्लामी पैगंबर मुहम्मद ने खड़े होकर मुसलमानों को विदाई दी थी जो उनके जीवन के अंत की ओर हज के लिए उनके साथ थे।
दोपहर से पहले 9 धू अल-हिज्जा पर, तीर्थयात्री लगभग 20 किलोमीटर (66,000 फीट) एक बंजर मैदान, अरफा पहुंचे मक्का के पूर्व, जहां वे चिंतनशील सतर्कता से खड़े होते हैं: वे अपने पिछले पापों के लिए प्रार्थना, पश्चाताप और प्रायश्चित करते हैं, भगवान की दया चाहते हैं, और इस्लामिक विद्वानों को माउंट अराफा के पास उपदेश देते हुए सुनते हैं। दोपहर सूर्यास्त के बाद से दोपहर तक, इसे 'भगवान के सामने खड़े' (wuquf) के रूप में जाना जाता है, जो हज के सबसे महत्वपूर्ण संस्कारों में से एक है। Namrah Mosque तीर्थयात्रियों की पेशकश Zuhr (Dhohr) और अस्र दोपहर समय में एक साथ प्रार्थना। एक तीर्थयात्री का हज अवैध माना जाता है अगर वे दोपहर को अरफा पर खर्च नहीं करते हैं।
ख़ुदत
ख़ुदत (अन्य नाम, ज़ुदात और ख़ुदाफ़) अज़रबैजान के उत्तरी भाग में स्थित कैस्पियन तराई में स्थित एक शहर है। यह खम्माज रेयॉन का एक हिस्सा है। इसकी आबादी १४,४४२ है।
खुदात का ऐतिहासिक महत्व 18 वीं शताब्दी में हुआ, क्योंकि क़ुर्आन के शासन के तहत क़ुबा ख़ानते की प्रांतीय राजधानी थी। इस समय के दौरान, क्षेत्र के एक निवासी, हुसैन-खान ने फारस में समय बिताया था और शिया इस्लाम को अपनाया था, जिससे शाह की आँखों में एहसान पैदा हो गया, जिसने उन्हें क़ुबा और सलियान खाँते दोनों पर शासन करने दिया। हुसैन-खान ने इस क्षेत्र में लौट आए और खुदात में अपनी राजधानी स्थापित की। यह अवधि 1747 तक चली, जब फारसी शासक नादिर शाह की हत्या कर दी गई। हुसैन-अली, हुसैन-खान के महान-पोते, ने कुबात को एक स्वतंत्र देश में बदलने की कोशिश करने का फैसला किया और ख़ुद को पेश किए गए बेहतर प्राकृतिक सुरक्षा के कारण अपनी राजधानी क़ुबा स्थानांतरित कर दी। शहर बाद में अजरबैजान में महत्व से बाहर हो गया और लोकप्रिय समुद्र तटों और नबरन क्षेत्र के रिसॉर्ट्स में भ्रमण शुरू करने के लिए एक स्थान बन गया है।
कुलदीप कौर
कुलदीप कौर (1927 - 3 फरवरी 1960), एक भारतीय फिल्म अभिनेत्री थीं, जिन्होंने हिंदी और पंजाबी फिल्मों में काम किया था। उन्हें फ़िल्मों में निभाई गई अपनी नकारात्मक भूमिकाओं के लिए जाना जाता है, उन्होंने अपने अभिनय करियर की शुरुआत विभाजन के बाद भारत में 1948 में निर्मित पहली पंजाबी फिल्म "चमन" से की; जिसे "द गार्डन" भी कहा जाता है।
भारतीय सिनेमा में "असाधारण प्रतिभा" और "पहली महिला खलनायक" के रूप में प्रशंसित, उनकी तुलना शशिकला और बिन्दु जैसे कलाकारों से की गई है। 1948 से 1960 तक सक्रिय, उन्होंने 100 से अधिक फिल्मों में काम किया, जिनमें से अधिकांश हिंदी और कुछ पंजाबी में थीं। 1960 में टेटनस से उसकी मृत्यु हो गई।
कुलदीप कौर का जन्म 1927 में लाहौर, पंजाब, ब्रिटिश भारत में एक समृद्ध जाट परिवार में हुआ था। उनका परिवार पंजाब के अमृतसर जिले के अटारी में ज़मींदार था। उनकी शादी महाराजा रणजीत सिंह की सेना के जनरल कमांडर जनरल शाम सिंह अटारीवाला के पोते मोहिंदर सिंह सिद्धू से हुई थी। चौदह वर्ष की आयु में विवाहित, वह सोलह वर्ष की आयु में माँ बन गई।
उन्होंने लाहौर में रहते हुए भी फिल्मों में शामिल होने के लिए परंपराओं को को टाल दिया। 1947 में उन्होंने लाहौर छोड़ दिया, उस समय सांप्रदायिक हिंसा भड़की हुई थी। उन्हें कुलदीप कौर पर सआदत हसन मंटो द्वारा अपनी पुस्तक: "स्टार्स फ्रॉम अदर स्काई: द बॉम्बे फिल्म वर्ल्ड ऑफ द 1940" में एक अध्याय, जिसका शीर्षक "कुलदीप कौर: द पंजाबी पटाखा" था, में उन्हें एक बहादुर महिला के रूप में वर्णित किया गया था। हिंसा के बावजूद कौर, प्राण की कार लेने लाहौर वापस लौट आई। जोकि भारत के विभाजन के बाद लाहौर में हुए सांप्रदायिक दंगे से बचने के लिए प्राण और कौर ने बंबई के लिए रवाना होते समय पीछे छोड गये थे। उसने कार को अकेले दिल्ली के रास्ते लाहौर से बॉम्बे तक चला कर वापस ले आई।
जर्मन छायाकार, बॉम्बे टॉकीज के जोसेफ विर्सिंग, बॉम्बे टॉकीज के तत्कालीन प्रोप्राइटरों में से एक सावाचा वाचा के अनुरोध पर उनका अशोक कुमार और एस. मुखर्जी के साथ स्क्रीन टेस्ट लिया। उनकी सिफारिश पर उन्हें सहायक भूमिकाओं में रखा गया था।
कुलदीप कौर की पहली फिल्मों में पंजाबी भाषा की "चमन" (1948) थी, जोकि बॉक्स ऑफिस पर एक बड़ी सफल रही, फ़िल्म में उनके साथ मीना शोरे और करण दीवान भी सह कलाकार है। उसी साल कुलदीप कौर ने दो हिंदी फिल्मों में भी काम किया; शहीद लतीफ़ द्वारा निर्देशित और देव आनंद, कामिनी कौशल और प्राण द्वारा अभिनीत "जिद्दी" और "ग्रहस्ति" दोनों ही "बॉक्स ऑफिस" पर सफल रही थीं। "ग्रहस्ती में" उन्होंने "अपने पति की असहिष्णु आधुनिक, परिष्कृत महिला" की भूमिका निभाई थीं।
1949 में, कुलदीप कौर ने विनोद द्वारा संगीत के साथ, "एक थी लडकी", एक संगीतमय सफल फिल्म में अभिनय किया। 1950 में, वह दो सफल हिंदी फिल्मों में थीं; "समाधि" और "आधी रात" और दो पंजाबी फिल्में; "मदारी" और "छई" में अभिनय किया। "समाधि में", उनके और नलिनी जयवंत के लोकप्रिय गीत "गोर गोर बांके छोर" को चित्रित किया गया था। कौर के बारे में कहा जाता था कि उन्होंने अपनी भूमिका "श्रेष्ठता के लिए" निभाई थी।
कुलदीप कौर की कुछ महत्वपूर्ण फिल्मों में "एक थी लडकी", "समाधि" (1950), "आदी रात" (1950), "छोटी भाभी" (1950), "अनारकली" (1953), "अफसाना" (1951) और "बैजू बावरा" थी।
3 फरवरी, 1960 को बंबई, महाराष्ट्र में, टेटनस से उनकी मृत्यु हो गई, जोकि शिरडी की यात्रा के दौरान एक बेर के पेड़ (बेर) के कांटे चुभने के बाद हुई थी, जिसे उन्होंने इलाज की आवश्यकता के लिए पर्याप्त गंभीर नहीं माना था।
कुलदीप कौर 1948-1960 के बीच सक्रिय थीं।
इंग्लैंड क्रिकेट टीम का न्यूज़ीलैंड दौरा 2019
इंग्लैंड क्रिकेट टीम ने अक्टूबर से दिसंबर 2019 के बीच दो टेस्ट और पांच ट्वेंटी-20 अंतरराष्ट्रीय (टी20ई) मैच खेलने के लिए न्यूजीलैंड का दौरा किया। न्यूजीलैंड क्रिकेट ने जून 2019 में दौरे के लिए जुड़नार की पुष्टि की। बे ओवल ने अपने पहले टेस्ट मैच की मेजबानी की, जो देश का नौवां टेस्ट स्थल बन गया।
टेस्ट मैच 2019–21 आईसीसी विश्व टेस्ट चैम्पियनशिप (डब्ल्यूटीसी) का हिस्सा नहीं थे क्योंकि डब्ल्यूटीसी के गठन से पहले दौरे की पुष्टि की गई थी। इंग्लैंड पुरुष क्रिकेट के प्रबंध निदेशक एशले जाइल्स ने सुझाव दिया कि इस दौरे में स्टैंड-इन कप्तान और कोच हो सकते हैं। हालांकि, जब सितंबर 2019 में दस्तों की घोषणा की गई, जो रूट और इयोन मोर्गन को क्रमशः इंग्लैंड की टेस्ट और टी20ई टीमों के कप्तान के रूप में बनाए रखा गया, लेकिन जॉनी बेयरस्टो को टेस्ट टीम से बाहर कर दिया गया। सैम बिलिंग्स को इंग्लैंड के टी20ई टीम के उप-कप्तान के रूप में नामित किया गया था। नवंबर 2019 में, बेयरस्टो को इंग्लैंड के टेस्ट टीम में शामिल किया गया, जो डेनली के कवर के रूप में।
केन विलियमसन को कूल्हे की चोट के कारण टी20ई श्रृंखला से बाहर कर दिया गया था, जिसमें टीम साउथी को न्यूजीलैंड के कप्तान के रूप में नामित किया गया था। न्यूजीलैंड के ट्रेंट बोल्ट को पहले तीन टी20ई के लिए आराम दिया गया था, ताकि उनकी टेस्ट तैयारियों पर ध्यान दिया जा सके।
अंतिम टी20ई एक टाई में समाप्त हुआ, जिसमें सुपर ओवर द्वारा निर्णय लिया गया। इंग्लैंड ने सुपर ओवर जीतकर टी20ई श्रृंखला 3-2 से जीत ली। टेस्ट श्रृंखला में, न्यूजीलैंड ने पहला मैच एक पारी और 65 रन से जीता। यह मार्च 2017 तक वापस जाकर दस मैचों में न्यूजीलैंड के लिए नाबाद रन था, जिसमें उन सात मुकाबलों में जीत शामिल है। दूसरा टेस्ट ड्रॉ होने के बाद न्यूजीलैंड ने दो मैचों की टेस्ट श्रृंखला 1-0 से जीती।
बांग्लादेश महिला क्रिकेट टीम का पाकिस्तान दौरा 2019
बांग्लादेश महिला क्रिकेट टीम ने अक्टूबर और नवंबर 2019 में पाकिस्तान की महिला क्रिकेट टीम खेली। इस दौरे में दो महिला एक दिवसीय अंतर्राष्ट्रीय (मवनडे) और तीन महिला ट्वेंटी-20 अंतर्राष्ट्रीय (मटी20ई) मैच शामिल थे, और सभी लाहौर के गद्दाफी स्टेडियम में खेले गए थे। यह पहली बार था जब पाकिस्तान की महिला टीम स्टेडियम में खेली थी। बांग्लादेश की महिला टीम ने आखिरी बार सितंबर और अक्टूबर 2015 में पाकिस्तान का दौरा किया था।
बांग्लादेश क्रिकेट बोर्ड (बीसीबी) ने भारत और पाकिस्तान के बीच वीजा मुद्दों और राजनीतिक तनाव से बचने के लिए अपने किसी भी भारतीय सहायक कर्मचारी को नहीं भेजने का विकल्प चुना। दौरे की शुरुआत से दो सप्ताह से भी कम समय पहले, श्रृंखला को संदेह में डाल दिया गया था, क्योंकि बांग्लादेश सरकार ने अभी तक टीम को यात्रा के लिए मंजूरी नहीं दी थी। हालांकि, 21 अक्टूबर 2019 को, बीसीबी ने दौरे के लिए दस्तों की पुष्टि की। अगले दिन, पाकिस्तान क्रिकेट बोर्ड (पीसीबी) ने दौरे के लिए यात्रा कार्यक्रम की पुष्टि की।
पाकिस्तान ने बांग्लादेश को पहले दो मटी20ई मैचों में हरा दिया, एक गैर-प्रमुख बढ़त लेने के लिए, और एक गेम छोड़ कर श्रृंखला जीत ली। पाकिस्तान ने अंतिम मटी20ई को 28 रनों से जीतकर श्रृंखला को 3-0 से जीत लिया। एकदिवसीय श्रृंखला में, पाकिस्तान ने पहला मैच 29 रन से जीता। बांग्लादेश ने दूसरा मैच एक विकेट से जीता, श्रृंखला 1-1 से बराबर की।
बेदिनी बुग्याल
बेदिनी बुग्याल एक हिमालयी अल्पाइन घास का मैदान है जो भारत के उत्तराखंड राज्य के चमोली जिले में ३,३५४ मीटर की ऊँचाई पर स्थित है। बेदिनी बुग्याल वाँण गांव के पास, रूपकुंड के रास्ते पर पड़ता है। त्रिशूल और नंदा चोटियाँ यहाँ से स्पष्ट दिखाई देती हैं, यह बुग्याल अपनी खूबसूरती के कारण विश्व भर में प्रसिद्ध है। हरे-भरे चारागाह इसकी सुंदरता में चार चाँद लगा देते हैं। अप्रैल मई के बाद सितम्बर तक यहाँ अनेक प्रकार के पुष्प खिले रहते हैं जिससे सैलानियों का मन इस ओर स्वतः ही आकर्षित हो जाता है।  बेदिनी कुण्ड अप्रैल में
ऐतिहासिक व सांस्कृतिक विरासत से सम्पन्न होने के कारण प्रत्येक वर्ष लोकजात यहाँ आकर सम्पन्न होती है,यहाँ देखने में बेदिनी कुण्ड बहुत ही आकर्षक है, पर्यटन स्थल होने के कारण यहाँ देश विदेश से आने वाले पर्यटक रूपकुण्ड के लिए यहीं से होकर जाते हैं, यह बुग्याल वाँण से 12 किलोमीटर की दूरी पर है रहने के लिए गढ़वाल मण्डल विकास निगम के बंग्ले मिल जाते हैं अथवा अपने टेन्ट लेकर जा सकते हैं अन्यथा शाम को विश्राम के लिए वाँण आ सकते हैं।
हिमाचल प्रदेश उच्च न्यायालय के मुख्य न्यायाधीशों की सूची
हिमाचल प्रदेश उच्च न्यायालय हिमाचल प्रदेश राज्य का न्यायालय हैं। इसे १९७१ में हिमाचल प्रदेश के राज्य अधिनियम, 1970 के अंतर्गत स्थापित किया गया था। यह राज्य की राजधानी शिमला मे स्थित हैं।
भारत के वर्तमान मुख्य न्यायाधीशों की सूची
यह भारत के सर्वोच्च न्यायालय और भारत के उच्च न्यायालयों के वर्तमान मुख्य न्यायाधीशों की एक सूची है, जो भारत गणराज्य के प्रत्येक राज्य की सर्वोच्च अदालत है। वर्तमान में देश में 25 उच्च न्यायालय हैं।
स्वापक नियंत्रण ब्युरो
स्वापक नियंत्रण ब्युरो या नारकोटिक्स कंट्रोल ब्यूरो (एनसीबी), ड्रग तस्करी से लड़ने और अवैध पदार्थों के दुरुपयोग के लिए भारत की नोडल ड्रग कानून प्रवर्तन और खुफिया एजेंसी है। एनसीबी के महानिदेशक भारतीय पुलिस सेवा (आईपीएस) या भारतीय राजस्व सेवा (आईआरएस) के एक अधिकारी होते हैं। वर्तमान में इसके महानिदेशक सत्यनारायण प्रधान (आईपीएस) और उप महानिदेशक आर. एन. श्रीवास्तव (आईआरएस) है।
नार्कोटिक ड्रग्स एंड साइकोट्रोपिक सब्सटेंस एक्ट, 1985 के पूर्ण कार्यान्वयन को सक्षम करने और नारकोटिक ड्रग्स एंड साइकोट्रॉपिक सब्सटेंस एक्ट, 1988 में अवैध तस्करी की रोकथाम के माध्यम से इसके उल्लंघन से लड़ने के लिए 17 मार्च 1986 को नारकोटिक्स कंट्रोल ब्यूरो बनाया गया था। नारकोटिक ड्रग्स पर एकल रोकथाम, साइकोट्रॉपिक पदार्थों पर रोकथाम और नारकोटिक ड्रग्स और साइकोट्रोपिक पदार्थों में अवैध यातायात के खिलाफ संयुक्त राष्ट्र कन्वेंशन के तहत भारत की संधि दायित्वों को पूरा करने के लिए कानून स्थापित किया गया था। इस संगठन में अधिकारियों की सीधी भर्ती के अलावा भारतीय राजस्व सेवा, भारतीय पुलिस सेवा और अर्धसैनिक बलों से लिया जाता है।
स्वापक नियंत्रण ब्यूरो का राष्ट्रीय मुख्यालय दिल्ली, राष्ट्रीय राजधानी में स्थित है। इसकी क्षेत्र इकाइयाँ और कार्यालय ज़ोन द्वारा आयोजित किए जाते हैं और मुंबई, इंदौर, कोलकाता, दिल्ली, चेन्नई, लखनऊ, जोधपुर, चंडीगढ़, जम्मू, अहमदाबाद, बेंगलुरु और पटना में स्थित हैं।
प्रत्यक्ष फीडर ग्रेड के अलावा, इस संगठन में अधिकारियों को भारतीय राजस्व सेवा, भारतीय पुलिस सेवा और अन्य अर्धसैनिक बलों से भी लिया जाता है।
स्वापक नियंत्रण ब्यूरो को आर्थिक खुफिया परिषद में भी दर्शाया गया है। एनसीबी गृह मंत्रालय से संबद्ध है, जिसे "द नार्कोटिक ड्रग्स एंड साइकोट्रोपिक सब्सटेंस एक्ट, 1985" के संचालन के लिए जिम्मेदार बनाया गया था।
स्वापक नियंत्रण ब्यूरो का मुख्य उद्देश्य अखिल भारतीय स्तर पर मादक पदार्थों की तस्करी को रोकन और खत्म करना है। यह सीमा शुल्क और केंद्रीय उत्पाद शुल्क/जीएसटी, राज्य पुलिस विभाग, केंद्रीय जांच ब्यूरो (सीबीआई), केंद्रीय आर्थिक खुफिया ब्यूरो (सीईआईबी) और अन्य भारतीय खुफिया और राष्ट्रीय और राज्यों दोनों स्तरों पर अन्य भारतीय खुफिया और कानून प्रवर्तन एजेंसियों के साथ निकट सहयोग में काम करता है। एनसीबी मादक पदार्थों की तस्करी से लड़ने में भारत की ड्रग कानून प्रवर्तन एजेंसियों के कर्मियों को संसाधन और प्रशिक्षण भी प्रदान करता है। एनसीबी भारत के सीमांत पर भी नज़र रखता है जहाँ विदेशी तस्करों की गतिविधियाँ हो सकती हैं।
मान्यवर
मान्यवर एक पुरुष एथनिक वियर ब्रांड है जिसकी स्थापना भारत में उद्यमी रवि मोदी ने 1999 में अपनी कंपनी वेदांत फैशन के तहत की थी। मानवर शेरवानी, कुर्ता और पुरुषों के लिए इंडो-वेस्टर्न कपड़े प्रदान करता है। ब्रांड ने कोलकाता में 150 वर्ग फुट की दुकान के साथ शुरू किया और अब भारत और विदेश में 180 शहरों में 570 से अधिक स्टोरों में विस्तार किया है।
मानवर ने 2001 में अलग-अलग मल्टी-ब्रांड आउटलेट्स (एमबीओ) की आपूर्ति शुरू की। यह 2008 में था, हालांकि दूसरा विशेष ब्रांड आउटलेट स्टोर कम अचल संपत्ति की कीमतों के परिणामस्वरूप लॉन्च किया गया था जो आर्थिक मंदी के कारण यथार्थवादी थे। तब से ब्रांड ने हर हफ्ते औसतन दो स्टोर खोले हैं। 2012 में, ब्रांड ने दिल्ली में अपना 200 वां स्टोर 21,000 वर्ग फुट में फैलाया। 2014 में, मान्यावर ने अपना दूसरा सबसे बड़ा स्टोर लोअर परेल, मुंबई में 16,000 वर्ग फुट में खोला।
मनवीर 2018 में इंडियन प्रीमियर लीग में चार टीमों के प्रमुख प्रायोजक थे: कोलकाता नाइट राइडर्स, दिल्ली डेयरडेविल्स, सनराइजर्स हैदराबाद और राजस्थान रॉयल्स । इन टीमों के हर सीजन के प्रमुख खिलाड़ियों को विज्ञापनों के लिए मानवीर के कपड़े पहने हुए देखा गया। आईपीएल के माध्यम से पदोन्नति ने मानवर को बढ़ती जागरूकता के मामले में लाभान्वित किया है।
मनवीर 2014-2015 सत्र के लिए बांग्लादेश फुटबॉल लीग के लिए एक शीर्षक प्रायोजक भी थे।
मानस, रवि मोदी द्वारा शुरू किया गया एक फाउंडेशन एक सामाजिक संगठन है जो कम विशेषाधिकार प्राप्त लोगों के लिए दिल की सर्जरी करता है। संगठन EKAL के माध्यम से कई स्कूलों को चलाने में मदद करता है और साथ ही चिकित्सा और वित्तीय राहत प्रदान करके आदिवासी समुदाय का समर्थन करता है।
कार्यस्थल सुरक्षा मानकों की सूची
कार्यस्थल सुरक्षा मानकों के सेट हैं, जिनका उद्देश्य कार्यस्थलों पर सुरक्षा और व्यावसायिक बीमारियों से व्यावसायिक जोखिम को कम करना है। वार्षिक रूप से आयोजित।वार्षिक रूप से आयोजित पहली बार यह 1955 में रोम में आयोजित किया गया था। मंच OSHA द्वारा आयोजित किया जाता है। 27 जून, 1938 को वाशिंगटन डी.सी. में सरकारी औद्योगिक हाइजिनिस्टों का राष्ट्रीय सम्मेलन बुलाया गया
ग्लोबली हार्मोनाइज्ड सिस्टम खतरों के प्रतीक
ग्लोबली हार्मोनाइज्ड सिस्टम खतरों के प्रतीक बनाएँ रासायनिक पदार्थों और मिश्रणों के खतरों के बारे में मानकीकृत वाक्यांशों का एक सेट बनाने का इरादा है जिन्हें विभिन्न भाषाओं में अनुवादित किया जा सकता है।
रसायनों के लिए खतरनाक प्रतीकों को निर्देश 67/548 / EEC के अनुलग्नक II में परिभाषित किया गया था।
ब्रह्मास्त्र (फ़िल्म)
ब्रह्मास्त्र आगामी 2020 भारतीय हिंदी भाषा की सुपरहीरो फिल्म है, जिसे अयान मुखर्जी द्वारा लिखित और निर्देशित किया गया है, और करण जौहर द्वारा निर्मित है। इसमें अमिताभ बच्चन, रणबीर कपूर, आलिया भट्ट, मौनी रॉय और अक्किनेनी नागार्जुन मुख्य भूमिका में हैं और यह योजनाबद्ध त्रयी में पहली फिल्म के रूप में काम करेगी। प्रिंसिपल फोटोग्राफी फरवरी 2018 में बुल्गारिया में शुरू हुई और फिल्म को 2020 में गर्मियों में मानक प्रारूपों, 3 डी और आईमैक्स में रिलीज करने के लिए निर्धारित किया गया है।अप्रैल 2018 में त्रयी फिल्म की आधिकारिक तौर पर घोषणा की गई थी जिसमें भाग 1 के लिए क्रिसमस 2019 की योजना बनाई गई थी, लेकिन बाद में इसे समर 2020 के लिए धकेल दिया गया।